CELEX: 52003PC0667
Language: fi
Date: 2003-11-05
Title: Ehdotus: Euroopan parlamentin ja neuvoston asetus ympäristöalan rahoitusvälineen perustamisesta (LIFE) annetun asetuksen N:o 1655/2000 muuttamisesta

Avis juridique important

|

52003PC0667

Ehdotus: Euroopan parlamentin ja neuvoston asetus ympäristöalan rahoitusvälineen perustamisesta (LIFE) annetun asetuksen N:o 1655/2000 muuttamisesta  /* KOM/2003/0667 lopull. - COD 2003/0260 */  

Ehdotus: EUROOPAN PARLAMENTIN JA NEUVOSTON ASETUS ympäristöalan rahoitusvälineen perustamisesta (LIFE) annetun asetuksen N:o 1655/2000 muuttamisesta(komission esittämä)PERUSTELUT1. JohdantoToukokuussa 1992 annettiin neuvoston asetus (ETY) N:o 1973/92 ympäristöalan rahoitusvälineen perustamisesta (Life) [1]. Asetuksen tarkoituksena oli edistää yhteisön ympäristöpolitiikan ja -lainsäädännön täytäntöönpanoa ja kehittämistä.[1]  EYVL L 206, 22.7.1992, s. 1.Neuvoston asetukseen (ETY) N:o 1973/92 tehtiin huomattavia muutoksia asetuksella (EY) N:o 1404/96 [2] (Life II), ja se korvattiin myöhemmin asetuksella (EY) N:o 1655/2000 [3] (Life III).[2]  EYVL L 181, 20.7.1996, s. 1.[3]  EYVL L 192, 28.7.2000, s. 1.Life-rahoitusvälineen toisiaan seuranneet muutokset johtuvat rahoitusvälineen jatkuvasta mukauttamisesta ympäristöä koskevien toimintaohjelmien tavoitteisiin kussakin vaiheessa. Eritoten Life III -vaihe ilmentää viidennessä ympäristöä koskevassa toimintaohjelmassa asetettuja painopisteitä. Sen yleistavoitteena on edistää yhteisön ympäristöpolitiikan ja -lainsäädännön täytäntöönpanoa ja kehittämistä. Lisäksi sen on määrä tukea sitä, että ympäristönäkökohdat otetaan huomioon EU:n politiikassa myös muilla aloilla, sekä johtaa uusiin ratkaisuihin ohjelmaan kuuluvissa ympäristöongelmissa. Vuonna 2002 hyväksytyssä kuudennessa ympäristöä koskevassa toimintaohjelmassa vahvistetaan nämä tavoitteet ja Life-rahoitusvälineen asema toimintaohjelman tukemisessa.Life III -ohjelman voimassaolo päättyy 31. joulukuuta 2004. Jotta voitaisiin todeta, miten tehokkaasti Life III -ohjelma on saavuttanut tavoitteensa, asetuksen 12 artiklassa säädetään, että 30. syyskuuta 2003 mennessä on tehtävä arviointi asetuksen täytäntöönpanosta ja tarvittaessa annettava ehdotus sen jatkamiseksi.Asetuksen 12 artiklan mukaisesti komissio antaa nyt Euroopan parlamentille ja neuvostolle:- kertomuksen asetuksen (EY) N:o 1655/2000 myötä tapahtuneesta kehityksestä- ehdotuksen nykyisen asetuksen voimassaolon jatkamisesta siten, että kolmatta vaihetta jatketaan joulukuun 31. päivään 2006.1.1. Yhteisön rahoituksen kehitys ympäristöalallaYhteisön ympäristöalan rahoitus käynnistettiin 1990-luvun alussa. Life III perustuu kokemuksiin, jotka oli saatu Life-rahoitusvälineen kahdessa aiemmassa vaiheessa ja sitä edeltäneissä ohjelmissa.Vuonna 2002 vahvistetussa kuudennessa ympäristöä koskevassa toimintaohjelmassa asetetaan painopisteet ja käytännön tavoitteet ympäristönsuojelun eri osa-alueilla. Siinä myös korostetaan Life-rahoitusvälineen arvoa ohjelman täytäntöönpanon tukivälineenä.1.2.  LIFE-rahoitusvälineen erityispiirteetLife on ainoa väline, joka on varta vasten suunniteltu tukemaan ja kehittämään yhteisön ympäristöpolitiikkaa. Life-tuella rahoitetaan hankkeita, joissa testataan uusien prosessien ja menetelmien toimivuutta. Sitä kautta sillä edistetään "Lissabonin prosessia", jonka tavoitteena on tehdä EU:sta maailman dynaamisin tietotalous. Life täydentää muita yhteisön ohjelmia, joilla niin ikään tuetaan yhteisön ympäristöpolitiikkaa. Näitä ohjelmia ovat esimerkiksi tutkimusohjelmat, rakennerahastojen ohjelmat ja maaseudun kehittämisohjelmat. Lisäksi Life edistää EU:n ympäristöteknologiaa koskevaa toimintasuunnitelmaa. Viime vuosina jätettyjen hanke-ehdotusten lukumäärä ja monimuotoisuus osoittavat, että Life-rahoitusväline on vastannut luonnonsuojelutahojen, sosioekonomisten toimijoiden ja paikallisviranomaisten esille tuomaan tarpeeseen. Life on joustava rahoitusväline ja siihen liittyy tukikelpoisten alueiden, tuensaajien ja monikansallisten kumppanuuksien suhteen vähemmän rajoituksia kuin muihin yhteisön välineisiin.2. LIFE III2.1. NumerotiedotVuoden 1992 jälkeen Life-ohjelmassa on saatu lähes 10 000 hanke-ehdotusta, joista yli kolmasosa oli tukikelpoisia. Yhteensä 2 192:ta ehdotusta (joista 623:a Life III -ohjelmassa) on yhteisrahoitettu yhteensä noin 1 226 miljoonan euron edestä (josta 579 miljoonaa euroa Life III -ohjelmassa). Noin 850 hanketta on parhaillaan käynnissä.Life III -ohjelma koostuu kolmesta alaohjelmasta: Life Luonto, Life Ympäristö ja Life Kolmannet maat.- Life Luonto -ohjelma on ainoa - joskin suhteellisen suppea - suoraan luonnonsuojeluun kohdistuva EU:n rahoitusväline. Life Luonto -hankkeet kohdistuvat joko lintuihin Natura 2000 -alueilla (18 %) tai luontotyyppeihin Natura 2000 -alueilla (74 %) taikka lajiensuojeluun Natura 2000 -alueiden ulkopuolella (8 %) [4]. Vuoden 2001 loppuun mennessä 10 prosenttia lähes 18 000:sta ehdotetusta Natura 2000 -alueesta oli ollut Life Luonto -hankkeen kohteena. Life-hankkeiden kattavuus on ollut suhteellisen laaja ja riittävän merkittävä, jotta hankkeilla on voitu ehkäistä biodiversiteetin heikkenemistä Euroopan unionissa.[4]  Vuosina 1998-2001 yhteisrahoitetut hankkeet.- Life Ympäristö -hankkeiden päätarkoituksena on demonstroida uusia menetelmiä, tekniikoita ja järjestelmiä, jotka luovat tietä EU:n nykyisen ympäristöpolitiikan täytäntöönpanolle sen eri osa-alueilla tai jatkokehitykselle. Life Ympäristö -ohjelmassa rahoitettujen hankkeiden aihekohtainen jako osoittaa, että vuosina 2002-2003 varoja osoitettiin melko tasapuolisesti ohjelman yleisten aihepiirien kesken (kaupunkiympäristö ja suunnittelu, vesi, puhtaat tekniikat, jäte ja tuotteet). Eniten rahoitusta osoitettiin aihepiireihin jäte (23 %) ja tuotteet (22 %).- Life Kolmannet maat -ohjelma kattaa Välimeren ja Itämeren reunavaltioissa toteutettavat hankkeet. Niiden tavoitteena on valmiuksien luominen (capacity building) eri ympäristösektoreilla. Ne jakaantuvat yleisesti ottaen kolmeen ryhmään: ympäristön pilaantuminen (23 %), biodiversiteetti (20 %) ja jäte (11 %). Tavallisin hanketyyppi keskittyy yleisiin ympäristöhallinnon rakenteisiin (23 %). Näissä hankkeissa tuetaan yleisesti ympäristöhallinnon edellyttämiä rakenteita. Niihin liittyy läheisesti toinen hankeryhmä, joka keskittyy erityisiin ympäristöalan välineisiin, kuten ympäristöasioiden hallinta- ja auditointijärjestelmään ja EMASiin.Life III -ohjelmassa painotetaan voimakkaasti tiedotusta keinona parantaa yhteisön ympäristölainsäädäntöä tai siirtää Life-hankkeiden tuloksia muille politiikan aloille, kuten energian, maatalouden ja liikenteen aloille. Life-asetuksen vaatimusten vuoksi käynnistettiin uusi Life-tiedotusstrategia maaliskuussa 2002. Tämän jälkeen on toteutettu runsaasti eri tiedotustoimia, joiden myötä Life-ohjelman ja sen hankkeiden tulosten levitys on parantunut huomattavasti.2.2. HallinnointiVuonna 2001 Life-ohjelman hallinto ja varainhoito uudistettiin ja keskitettiin yhden yksikön alaisuuteen. Tämän myötä ohjelman hallinto on nyt avoimempi ja myös toimivampi ja tehokkaampi. Varainhoidon uudelleenorganisointi on johtanut merkittäviin parannuksiin talousarvion toteuttamisessa ja taloudellisten riskien hallinnassa. Kaikki keskeiset indikaattorit osoittavat, että Life-ohjelman varainhoito on moitteetonta.2.3. VäliarviointiAsetuksen täytäntöönpanosta on tehty 12 artiklan mukaisesti väliarviointi. Väliarviointi perustuu riippumattomaan ulkopuoliseen arviointiin ja komission viimeksi kuluneiden seitsemän vuoden aikana keräämiin tietoihin ja kokemuksiin. Ulkopuolisen arvioinnin tavoitteena oli arvioida, miten Life-ohjelma on edistänyt ympäristöpolitiikan ja -lainsäädännön täytäntöönpanoa, päivittämistä ja kehittämistä.Arvioinnin päätelmänä on, että on olemassa näyttöä siitä, että ohjelma edistää politiikan täytäntöönpanoa ja että sitä hallinnoidaan tehokkaasti. Lisäksi arvioinnissa todetaan seuraavaa:- Life Luonto -ohjelmalla pitäisi edelleen olla merkittävä asema Natura 2000 -verkon toteuttamisessa.-  On vain vähän näyttöä siitä, että Life Ympäristö -ohjelma tukee valmistelutoimia, mutta runsaasti näyttöä siitä, että ohjelman avulla on voitu demonstroida useiden puhtaiden tekniikoiden käyttökelpoisuus keskeisillä osa-alueilla.- Lisäksi LIFE Kolmannet maat -hankkeet tukevat merkittävästi ympäristöalan valmiuksien kehittämistä EU:n ulkopuolisissa maissa.Ulkopuolisen arvioinnin ja komission omien havaintojen perusteella voidaan päätellä seuraavaa:- Life on hyödyllinen väline ja sitä pitäisi jatkaa.- Ohjelman organisoinnissa ja hallinnossa tehtyjä parannuksia olisi ylläpidettävä ja jatkettava.- Life-rahoitusvälinettä pitäisi käyttää täysimääräisesti hyväksi kuudennessa ympäristöä koskevassa toimintaohjelmassa.- Tulosten levittämistä pitäisi parantaa.3. Uudet näkymätLife III -asetuksen voimaantulon jälkeen yhteisön ympäristöpolitiikka ja yleiset poliittiset olosuhteet ovat kehittyneet merkittävästi. Kestävää kehitystä koskevissa Göteborgin Eurooppa-neuvoston päätelmissä vuodelta 2001 määritellään pitkän aikavälin strategia, joka kattaa eri politiikan aloja tähtäimessään taloudellisesti, yhteiskunnallisesti ja ekologisesti kestävä kehitys. Tämä strategia on nähtävä osana "Lissabonin strategiaa", jonka tavoitteena on tehdä Euroopan unionista maailman kilpailukykyisin ja dynaamisin tietotalous. Johannesburgissa vuonna 2002 pidetyn kestävää kehitystä käsitelleen huippukokouksen tuloksellisuus osoitti johtavan aseman, jonka EU on ottanut edistäessään kestävää kehitystä maailmanlaajuisesti. Kuudes ympäristöä koskeva toimintaohjelma sopii tähän toimintakehykseen. Siinä korostetaan sitä asemaa, joka Life-rahoitusvälineellä voi olla tietämykseen perustuvan lähestymistavan kehittämisessä.Komissio valmistelee parhaillaan vuoden 2006 jälkeisiä rahoitusnäkymiä. Life-ohjelman jatkamista on tarkasteltava myös tässä yhteydessä.Lisäksi jollain tietyillä politiikan aloilla on tapahtunut merkittävää uutta kehitystä, joka on otettava huomioon:- Luonnonsuojelu on vauhdittunut huomattavasti Natura 2000 -verkon luomisen myötä. Luontotyyppidirektiivin 8 artiklaan viitaten asetettiin erityinen työryhmä pohtimaan verkon hallinnoinnin edellyttämiä rahoitustarpeita. Loppuraportissaan työryhmä painotti, että Natura 2000 -verkon toteuttaminen edellyttää EU:n rahoitusta, ja suositti Life-rahoitusvälineen laajentamista siten, että sillä voidaan täyttää jotkin näistä rahoitustarpeista. Suojelualueiden osoittamisen jälkeen on nyt tuettava kansallisia ja alueellisia viranomaisia verkon käytännön hallinnoinnissa.- Se, miten nykyisillä rahoitusvälineillä voidaan tarkalleen ottaen edistää tätä prosessia, riippuu uusista rahoitusnäkymistä. Tämä puhuu sen puolesta, että verkon luomiselle ja hallinnoinnille myönnettävää Life-tukea jatketaan, jotta voitaisiin edistää investointiohjemia uusien rahoitusnäkymien puitteissa.- Life III -ohjelman arviointi on osoittanut, että Life-hankkeet pitäisi kytkeä tiiviimmin politiikan toteuttamiseen. Natura-hankkeita lukuun ottamatta tällä hetkellä kiinnitetään liian vähän huomiota Life-rahoitusvälineen käyttöön keinona toteuttaa politiikkaa.- Puhtaat ja resursseja tehokkaammin hyödyntävät tekniikat voivat edistää kestävää kehitystä ja tuloksekasta ympäristönsuojelua. Ne voivat toimia käyttövoimana innovoinneille, uusien yritysten kehitykselle, työpaikkojen luomiselle ja kasvulle. Tämä edistäisi suuresti sekä kestävän kehityksen strategiaa että Lissabonin strategiaa. Life Ympäristö -hankkeilla on mahdollista tukea tätä tavoitetta. Toiminta-alat on kuitenkin kohdennettava tarkemmin, jotta voidaan välttää rajallisten resurssien hajanaista käyttöä. Tähän päästään mukauttamalla ohjelman suuntaviivoja.- Life Kolmannet maat -ohjelman osalta voidaan todeta kansainvälisissä neuvotteluissa ja keskusteluissa (kestävää kehitystä, ilmastonmuutosta, biodiversiteettiä jne. käsitelleet kokoukset) hiljattain saatujen kokemusten perusteella, että kolmannet maat tarvitsevat tukea kehittääkseen ympäristöpolitiikkaansa ja hallinnointivalmiuksiaan.- Vaikka Life III -ohjelman hallinto on uudelleenorganisoitu, menettelyjä on yksinkertaistettava hallinnon ja varainhoidon virtaviivaistamiseksi edelleen.- Vuodesta 2003 on ollut voimassa uusi varainhoitoasetus, jonka mukaisia kaikkien rahoitusvälineiden on oltava.- Tammikuussa 2003 annetussa yhteisön tuomioistuimen tuomiossa kumottiin nykyisen asetuksen 11 artiklan 2 kohta ja pyydettiin neuvostoa antamaan uudet säännökset komiteamenettelystä, jota sovelletaan kyseisen asetuksen täytäntöönpanotoimiin.4. Oikeudellisen katkoksen välttäminenVäliarvioinnin tulosten ja suositusten perusteella ja politiikan uusien suuntaviivojen mukaisesti nykyisen rahoitusvälineen voimassaoloaikaa olisi pidennettävä. Tämä takaisi jatkuvuuden, kunnes on kehitetty uusi lähestymistapa uusia vuoden 2006 jälkeisiä rahoitusnäkymiä silmällä pitäen. Nykyisen asetuksen voimassaoloa jatkettaessa olisi vältettävä se, että Life III -vaiheen lopun (31. joulukuuta 2004) ja uusien rahoitusnäkymien käyttöönoton väliin jää oikeudellinen katkos. Voimassaoloaikaa pitäisi sen vuoksi jatkaa kaksi vuotta joulukuun 31. päivään 2006. Lisäksi nykyiseen asetukseen olisi samalla tehtävä seuraavat muutokset:- Asetus pitäisi saattaa kaikilta osin sopusointuun uuden varainhoitoasetuksen säännösten kanssa.- Koska kuudes ympäristöä koskeva toimintaohjelma hyväksyttiin vuonna 2002, Life Ympäristö -ohjelman demonstraatiohankkeiden painopistealueita koskevia suuntaviivoja tarkistetaan kytkemällä ne selkeästi ympäristöteknologia- suunnitelmaan painopisteisiin ja toimiin, joita ehdotetaan valmisteilla olevaan EU:n ETAP-ympäristötoimintaohjelmaan.- Life-ohjelman, tutkimusohjelmien, rakennerahastojen ohjelmien ja maaseudun kehittämisohjelmien keskinäinen täydentävyys on otettava asianmukaisesti huomioon asetuksessa.- Life-asetuksen täytäntöönpanotoimenpiteisiin sovellettavaa komiteamenettelyä muutetaan ottamalla huomioon tuomioistuimen tammikuussa 2003 antama tuomio.- Life-asetuksen kahden vuoden jatkoaikaa varten ehdotettu rahoituksen määrä on 317,2 miljoonaa euroa. Määrä on sopusoinnussa nykyisten rahoitusnäkymien kanssa, ja siinä otetaan huomioon EU:n laajentuminen vaikutukset.- Liitännäistoimenpiteiden rahoitusosuutta ehdotetaan lisättävän hieman 5:stä 6:een prosenttiin, jotta tulostenlevitys- ja seurantatoimia voidaan edelleen parantaa.- Vuonna 2006 ehdotetaan tehtäväksi Life-ohjelman jälkiarviointi.- Käyttöön otetaan erityinen järjestely, jotta voidaan jatkaa niiden hankkeiden seurantatoimia, jotka ovat edelleen käynnissä vuoden 2006 lopussa.Asetuksessa (EY) 1655/2000 määriteltyä Life-ohjelman maantieteellistä laajuutta ei ole muutettu Life III -vaiheen kahden vuoden jatkoaikaa koskevassa ehdostuksessa. Ukrainan, Moldovan ja Valko-Venäjän osallistumista pitäisi kuitenkin tarkastella myöhemmässä vaiheessa komission 11. maaliskuuta 2003 antaman tiedonannon KOM(2003) 104 "Laajempi Eurooppa ja naapuruus: uusi kehys suhteille EU:n itäisiin ja eteläisiin naapureihin" mukaisesti.2003/0260 (COD)Ehdotus: EUROOPAN PARLAMENTIN JA NEUVOSTON ASETUS ympäristöalan rahoitusvälineen perustamisesta (LIFE) annetun asetuksen N:o 1655/2000 muuttamisestaEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 175 artiklan 1 kohdan,ottavat huomioon komission ehdotuksen [5],[5]  EUVL C.ottavat huomioon Euroopan talous- ja sosiaalikomitean lausunnon [6],[6]  EUVL C.ottavat huomioon alueiden komitean lausunnon [7],[7]  Lausunto annettu ... .noudattavat perustamissopimuksen 251 artiklassa määrättyä menettelyä [8],[8]sekä katsovat seuraavaa:(1) Euroopan parlamentin ja neuvoston asetuksella (EY) N:o 1655/2000 [9] perustettu ympäristöalan rahoitusväline LIFE toteutetaan vaiheina, joista kolmas päättyy 31 päivänä joulukuuta 2004.[9]  EYVL L 192, 28.7.2000, s. 1.(2) Koska LIFE-tuki on edistänyt yhteisön ympäristöpolitiikan tavoitteiden saavuttamista ja jotta voitaisiin jatkossakin edistää yhteisön ympäristöpolitiikan ja -lainsäädännön täytäntöönpanoa, päivittämistä ja kehittämistä, erityisesti ympäristöasioiden sisällyttämistä muihin politiikan osa-alueisiin, ja kestävää kehitystä, kolmannen vaiheen kestoa olisi jatkettava 31 päivään joulukuuta 2006.(3) Euroopan parlamentin ja neuvoston päätöksellä N:o 1600/2002/EY [10] vahvistettiin vuonna 2002 kuudes ympäristöä koskeva toimintaohjelma. Asetus N:o 1655/2000 on mukautettava kyseisen ohjelman tavoitteiden ja painopisteiden mukaan.[10]  EYVL L 242, 10.9.2002, s. 1.(4) LIFE-ohjelman kolmannen vaiheen kestoa olisi jatkettava kahdella vuodella 31 päivään joulukuuta 2006, jotta sen päättymisen ja uusien vuoden 2006 jälkeisten rahoitusnäkymien käyttöönoton välille ei jäisi katkosta.(5) LIFE-tukea olisi tehostettava erityisenä rahoitusvälineenä, joka täydentää yhteisön tutkimusohjelmia, rakennerahastojen ohjelmia ja maaseudun kehittämiseen liittyviä ohjelmia.(6) Komissio antoi 25 päivänä maaliskuuta 2003 tiedonannon KOM(2003) 131 "Ympäristöteknologiaa koskevan toimintasuunnitelman laatiminen". Tiedonannon jälkeen vahvistetaan ympäristöteknologiaa koskeva toimintasuunnitelma, jonka on määrä toimia viiteasiakirjana LIFE Ympäristö -suuntaviivoille.(7) Vuonna 2004 Euroopan unioniin liittyy kymmenen uutta jäsenvaltiota, mikä olisi otettava asianmukaisesti huomioon LIFE-määrärahoissa.(8) Tulosten hyödyntämistä ja levittämistä olisi parannettava ja tähän tarkoitukseen osoitettuja määrärahoja lisättävä.(9) Hankkeita, jotka ovat edelleen käynnissä vuoden 2006 lopussa, olisi edelleen seurattava ja niille olisi tehtävät tarkastukset.(10) Euroopan yhteisöjen tuomioistuin kumosi 21 päivänä tammikuuta 2003 antamassaan tuomiossa [11] asetuksen (EY) N:o 1655/2000 11 artiklan 2 kohdan. Tuomioistuin totesi, että "asetuksen (EY) N:o 1655/2000 11 artiklan 2 kohdan vaikutukset pidetään kokonaisuudessaan voimassa, kunnes parlamentti ja neuvosto antavat uudet säännökset komiteamenettelystä, jota sovelletaan kyseisen asetuksen täytäntöönpanotoimenpiteisiin".[11]  Komissio v. Euroopan parlamentti ja neuvosto, asia C-378/00 (2003) (Kok. I-937).(11) Perustamissopimuksen 233 artiklan mukaan toimielimen, jonka säädös on julistettu mitättömäksi, on toteutettava yhteisön tuomioistuimen tuomion täytäntöön panemiseksi tarvittavat toimenpiteet.(12) Toimenpiteet, jotka komissiolla on valtuudet toteuttaa sille tämän asetuksen mukaisesti siirretyn täytäntöönpanovallan mukaisesti, ovat menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY [12] 2 artiklan a alakohdassa tarkoitettuja budjettivaikutuksiltaan huomattavien ohjelmien toteuttamiseen liittyviä hallintotoimenpiteitä. Kyseiset toimenpiteet olisi siksi vahvistettava mainitun päätöksen 4 artiklan mukaisen hallintomenettelyn mukaisesti.[12]  EYVL L 184, 17.7.1999, s. 23.(13) Tässä säädöksessä vahvistetaan koko ohjelman ajaksi rahoituskehys, jota on pidettävä talousarviota koskevasta kurinalaisuudesta ja talousarviomenetelyn parantamisesta 6 päivänä toukokuuta 1999 tehdyn Euroopan parlamentin, neuvoston ja komission välisen toimielinten sopimuksen 33 kohdan mukaisena ensisijaisena ohjeena budjettivallan käyttäjälle,OVAT ANTANEET TÄMÄN ASETUKSEN:1 artiklaMuutetaan asetus (EY) N:o 1655/2000 seuraavasti:1) Muutetaan 3 artikla seuraavasti:a) Korvataan 3 kohdan a alakohta seuraavasti:"a) 50 prosenttia luonnonsuojeluhankkeille, 100 prosenttia 2 kohdan b alakohdan i ja ii alakohdan mukaisten liitännäistoimenpiteiden tukikelpoisista kustannuksista lukuun ottamatta yleiskustannuksia ja kestohyödykkeitä ja 100 prosenttia 2 kohdan b alakohdan iii alakohdan mukaisten liitännäistoimenpiteiden kustannuksista;"b) Korvataan 7 kohdan toinen alakohta seuraavasti:"Neuvoston asetuksen 1605/2002 artiklan 116 mukaan Komissio tekee hyväksyttyjä hankkeita koskevan päätöksen, ja edunsaajien kanssa tehdään avustussopimukset, joissa vahvistetaan rahoitustuen määrä, rahoitusta koskevat menettelyt ja valvonta sekä hyväksyttyä hanketta koskevat erityiset tekniset ehdot."c) Korvataan 8 kohta seuraavasti:"8. Komission aloitteesta:a) 2 kohdan b alakohdan i ja ii alakohdan nojalla rahoitettavista liitännäistoimenpiteistä julkaistaan ehdotuspyyntö sen jälkeen kun direktiivin 92/43/ETY 21 artiklassa mainittua komiteaa on kuultu. Jäsenvaltiot voivat tehdä ehdotuksia liitännäistoimenpiteistä komissiolle.b) 2 kohdan b alakohdan iii alakohdan nojalla rahoitettavista liitännäistoimenpiteistä julkaistaan tarjouspyyntö. Kaikki tarjouspyynnöt julkaistaan Euroopan unionin virallisessa lehdessä, jossa vahvistetaan erityiset edellytykset, jotka toimien on täytettävä."2) Muutetaan 4 artikla seuraavasti:a) Kohdan 3 viimeinen alakohta korvataan seuraavasti:"Kohdan 2 (c) (i) mukanKomission rahoitustuen osuus tulee olla 100% tukikelpoisista kustannuksista lukuun ottamatta liitännäistoimenpiteiden yleiskustannuksia ja kestohyödykkeitä ja kohdan 2 (c) (ii) mukaan 100% liitännäistoimenpiteiden kustannuksista."b) Kohta 4 korvataan seuraavasti"4. Komissio laatii 2 kohdan a alakohdassa tarkoitetuille esittelyhankkeille 11 artiklan 2 kohdassa tarkoitetun menettelyn mukaisesti suuntaviivat, jotka julkaistaan Euroopan unionin virallisessa lehdessä.Suuntaviivoissa mainitaan esittelyhankkeiden ensisijaiset alat ja tavoitteet viittaamalla nimenomaisesti päätöksessä N:o 1600/2002/EY asetettuihin painopisteisiin."Suuntaviivoilla varmistetaan, että LIFE Ympäristö -ohjelma täydentää yhteisön tutkimusohjelmia, rakennerahastojen ohjelmia ja maaseudun kehittämiseen liittyviä ohjelmia."c) Korvataan 8 kohta seuraavasti:"8. Komission aloitteesta:a) 2 kohdan b alakohdan nojalla rahoitettavista hankkeista ja 2 kohdan c alakohdan i alakohdan nojalla rahoitettavista liitännäistoimenpiteistä julkaistaan ehdotuspyynnöt sen jälkeen kun 11 artiklan 1 kohdassa mainittua komiteaa on kuultu. Jäsenvaltiot voivat tehdä komissiolle ehdotuksia 2 kohdan b alakohdan nojalla rahoitettavista hankkeista;b) 2 kohdan c alakohdan ii alakohdan nojalla rahoitettavista liitännäistoimenpiteistä julkaistaan tarjouspyynnöt. Kaikki tarjouspyynnöt julkaistaan Euroopan unionin virallisessa lehdessä, jossa vahvistetaan erityiset edellytykset, jotka toimien on täytettävä."d) Korvataan 11 kohta seuraavasti:"11. Neuvoston asetuksen 1605/2002 artiklan 116 mukaan Komissio tekee hyväksyttyjä hankkeita koskevan päätöksen, ja edunsaajien kanssa tehdään avustussopimukset, joissa vahvistetaan rahoitustuen määrä, rahoitusta koskevat menettelyt ja valvonta sekä hyväksyttyä hanketta koskevat erityiset tekniset ehdot."3) Korvataan 5 artiklan 9 kohta seuraavasti:"Komission aloitteesta 2 kohdan b alakohdan nojalla rahoitettavista liitännäistoimenpiteistä julkaistaan Euroopan unionin virallisessa lehdessä tarjouspyynnöt, joissa vahvistetaan erityiset edellytykset, jotka toimien on täytettävä."4) Muutetaan 8 artikla seuraavasti:a) Lisätään 1 kohtaan seuraavat kaksi alakohtaa:"Kolmatta vaihetta jatketaan kahdella vuodella 31 päivään joulukuuta 2006. Kolmannen vaiheen jatkon täytäntöönpanoon tarkoitetut rahoituspuitteet kaudelle 2005-2006 vahvistetaan 317,2 miljoonaksi euroksi. Jos LIFE-ohjelma lopetetaan tämän vaiheen jälkeen, hankkeiden ja liitännäistoimenpiteiden määrärahoja jatketaan 31 päivään joulukuuta 2010, jotta varmistettaisiin vuoden 2006 lopussa edelleen käynnissä olevien hankkeiden seuranta ja tarkastukset."b) Korvataan 3 kohdan toinen alakohta seuraavasti:"Liitännäistoimenpiteisiin voidaan 1 päivän tammikuuta 2005 ja 31 päivän joulukuuta 2006 välisenä aikana käyttää enintään 6 prosenttia käytettävissä olevista määrärahoista."5) Korvataan 11 artiklan 2 kohta seuraavasti:"2. Jos tähän kohtaan viitataan, sovelletaan päätöksen 1999/468/EY 4 ja 7 artiklassa säädettyä menettelyä ottaen huomioon mainitun päätöksen 8 artiklan säännökset. Päätöksen 1999/468/EY 4 artiklan 3 kohdassa tarkoitettu määräaika vahvistetaan kolmeksi kuukaudeksi."6) Korvataan 12 artikla seuraavasti:"Komissio antaa viimeistään 30 päivänä syyskuuta 2006 Euroopan parlamentille ja neuvostolle kertomuksen tämän asetuksen täytäntöönpanosta, sen vaikutuksesta yhteisön ympäristöpolitiikan kehittämiseen ja määrärahojen käytöstä."2 artiklaTämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.TehtyEuroopan parlamentin puolesta Neuvoston puolestaPuhemies PuheenjohtajaRAHOITUSSELVITYSPolitiikan ala(t): YmpäristöToiminnan ala(t): Ohjelmat ja hankkeetToimenpiteen nimi: Ympäristöalan rahoitusväline LIFE1. BUDJETTIKOHTA/-KOHDAT&GT;TAULUKON PAIKKA&GT;2.  NUMEROTIEDOT2.1. Toimenpiteen kokonaismäärärahat (Osa B):284,882 milj. euroa maksusitoumusmäärärahoina2.2. Toimenpiteen soveltamisaika: 2005-20062005-20062.3. Monivuotinen kokonaismenoarvio:(a) Maksusitoumusmäärärahojen/maksumäärärahojen aikataulu (rahoitustuki) (vrt. kohta 6.1.1)miljoonaa euroa (kolmen desimaalin tarkkuudella)&gt;TAULUKON PAIKKA&gt;(b) Tekninen ja hallinnollinen apu ja tukimenot (vrt. kohta 6.1.2)&gt;TAULUKON PAIKKA&gt;&gt;TAULUKON PAIKKA&gt;(c) Henkilöstö- ja muiden hallintomenojen kokonaisvaikutus rahoitukseen (vrt. kohdat 7.2 ja 7.3)&gt;TAULUKON PAIKKA&gt;&gt;TAULUKON PAIKKA&gt;2.4. Yhteensopivuus ohjelmasuunnitelman ja rahoitusnäkymien kanssa[X] Ehdotus on tehdyn ohjelmasuunnitelman mukainen.[] Ehdotus edellyttää rahoitusnäkymien kyseisen otsakkeen ohjelmasuunnitelman muuttamista,[] ja tämä voi edellyttää toimielinten sopimuksen määräysten soveltamista.2.5. Vaikutukset tuloihin:[] Ei vaikuta tuloihin (kyseessä ovat toimenpiteen toteuttamiseen liittyvät tekniset näkökohdat).TAI[] Vaikutukset tuloihin ovat seuraavat:(miljoonaa euroa yhden desimaalin tarkkuudella)&gt;TAULUKON PAIKKA&gt;Yhteisön ohjelmiin osallistuvien ehdokasmaiden rahoitusosuudesta saatavat tulot, jotka otetaan tulotaulukon alamomentille 6 0 9 1 , voidaan ottaa lisämäärärahoiksi.3. BUDJETTITIEDOT&GT;TAULUKON PAIKKA&GT;4. OIKEUSPERUSTAPerustamissopimuksen 175 artikla5. KUVAUS JA PERUSTELUT5.1. Yhteisön tuen tarve5.1.1. Toiminnan tavoitteetLIFE-rahoitusvälineen tarkoituksena on edistää yhteisön ympäristöpolitiikan kehittämistä, erityisesti ympäristöasioiden sisällyttämiseksi muihin politiikan osa-alueisiin, sekä ympäristölainsäädännön täytäntöönpanoa ja päivittämistä. Sen pitäisi lisätä yhtenäisyyttä jäsenvaltioiden toiminnassa ympäristöongelmien ratkaisemiseksi ja taata parempi tasapaino ympäristöpolitiikan ja yhteisön muiden politiikkojen välillä.5.1.2. Ennakkoarviointiin liittyvät toimenpiteetKoska ehdotus koskee jo olemassa olevan rahoitusohjelman jatkamista, ennakkoarviointia ei tehdä.5.1.3. Jälkiarvioinnin perusteella toteutetut toimenpiteetAsetuksen täytäntöönpanosta on tehty 12 artiklan mukaisesti väliarviointi. Väliarviointi perustuu riippumattomaan ulkopuoliseen arviointiin ja komission viimeksi kuluneiden seitsemän vuoden aikana keräämiin tietoihin ja kokemuksiin. Ulkopuolisen arvioinnin tavoitteena oli arvioida, miten Life-ohjelma on edistänyt ympäristöpolitiikan ja -lainsäädännön täytäntöönpanoa, päivittämistä ja kehittämistä.Arvioinnin päätelmänä on, että on olemassa näyttöä siitä, että ohjelma edistää politiikan täytäntöönpanoa ja että sitä hallinnoidaan tehokkaasti. Lisäksi arvioinnissa todetaan seuraavaa:- Life Luonto -ohjelmalla pitäisi edelleen olla merkittävä asema Natura 2000 -verkon toteuttamisessa.-  On vain vähän näyttöä siitä, että Life Ympäristö -ohjelma tukee valmistelutoimia, mutta runsaasti näyttöä siitä, että ohjelman avulla on voitu demonstroida useiden puhtaiden tekniikoiden käyttökelpoisuus keskeisillä osa-alueilla.- Lisäksi LIFE Kolmannet maat -hankkeet tukevat merkittävästi ympäristöalan valmiuksien kehittämistä EU:n ulkopuolisissa maissa.Ulkopuolisen arvioinnin ja komission omien havaintojen perusteella voidaan päätellä seuraavaa:- Life on hyödyllinen väline ja sitä pitäisi jatkaa.- Ohjelman organisoinnissa ja hallinnossa tehtyjä parannuksia olisi ylläpidettävä ja jatkettava.- Life-rahoitusvälinettä pitäisi käyttää täysimääräisesti hyväksi kuudennessa ympäristöä koskevassa toimintaohjelmassa.- Tulosten levittämistä pitäisi parantaa.Nykyiseen asetukseen ehdotetaan siksi seuraavia muutoksia:- Asetus pitäisi saattaa kaikilta osin sopusointuun uuden varainhoitoasetuksen säännösten kanssa.- Koska kuudes ympäristöä koskeva toimintaohjelma hyväksyttiin vuonna 2002, Life Ympäristö -ohjelman demonstraatiohankkeiden painopistealueita koskevia suuntaviivoja tarkistetaan kytkemällä ne selkeästi ympäristötoimintaohjelman painopisteisiin ja toimiin, joita on ehdotettu valmisteilla olevaan EU:n ETAP-ympäristötoimintaohjelmaan.- Life-ohjelman täydentävyys tutkimusohjelmien, rakennerahastojen ohjelmien ja maaseudun kehittämisohjelmien kanssa on otettava asianmukaisesti huomioon asetuksessa.- Life-asetuksen täytäntöönpanotoimenpiteisiin sovellettavaa komiteamenettelyä muutetaan ottamalla huomioon tuomioistuimen tammikuussa 2003 antama tuomio.- Life-asetuksen kahden vuoden jatkoaikaa varten ehdotettu rahoituksen määrä on 317,2 miljoonaa euroa. Määrä on sopusoinnussa nykyisten rahoitusnäkymien kanssa, ja siinä otetaan huomioon EU:n laajentuminen vaikutukset.- Liitännäistoimenpiteiden rahoitusosuutta ehdotetaan lisättävän hieman 5:stä 6:een prosenttiin, jotta tulostenlevitys- ja seurantatoimia voidaan edelleen parantaa.- Käyttöön otetaan erityinen järjestely, jotta voidaan jatkaa niiden hankkeiden seurantatoimia, jotka ovat edelleen käynnissä vuoden 2006 lopussa.5.2. Suunnitellut toimet ja yhteisön rahoitustukea koskevat yksityiskohtaiset säännöt5.2.1. LIFE LuontoLIFE Luonto -toimia ovat luonnonsuojeluhankkeet, jotka edistävät luonnonvaraisten lintujen suojelusta 2. huhtikuuta 1979 annetun neuvoston direktiivin 79/409/ETY ja luontotyyppien sekä luonnonvaraisen eläimistön ja kasviston suojelusta 21. toukokuuta 1992 annetun neuvoston direktiivin 92/43/ETY täytäntöönpanoa ja erityisesti eurooppalaista Natura 2000 -verkkoa, jonka tavoitteena on EU:n arvokkaimpien eläin- ja kasvilajien ja luontotyyppien hoito. Hankkeissa edistetään luontotyyppien ja/tai luonnonvaraisten lajien kantojen suotuisan suojelun tason säilyttämistä tai ennalleen saattamista.Hankkeille myönnetään tukea 50 prosenttia hankkeen kokonaiskustannuksista. Hankkeille, jotka kohdistuvat direktiivissä 92/43/ETY tarkoitettujen ensisijaisten luontotyyppien tai lajien suojeluun taikka sellaisten lintulajien suojeluun, joita (direktiivin 79/409/ETY 16 artiklan nojalla perustettu) komitea pitää LIFE-tuen ensisijaisina rahoituskohteina, voidaan myöntää tukea enimmillään 75 % hankkeen kokonaiskustannuksista.Ehdotuspyynnöt julkaistaan ja hakijat ehdottavat hankkeita komissiolle toimivaltaisen kansallisen viranomaisen kautta. Jos hanke-ehdotus läpäisee arvioinnin ja valinnan ja jos (direktiivin 92/43/ETY 20 artiklan nojalla perustettu) luontotyyppikomitea hyväksyy sen, avustussopimukset tehdään komission päätöksellä.LIFE Luonto -ohjelman hankkeiden toteuttajina ovat olennaisilta osin julkiset elimet, paikalliset ryhmät, ympäristöjärjestöt tai useita erityyppisiä kumppaneita käsittävät järjestöt, jotka huolehtivat luonnonalueiden hoidosta ja/tai ennallistamisesta.5.2.2. LIFE YmpäristöLIFE -asetuksella yhteisrahoitetaan demonstraatiohankkeita, joiden tavoitteena on:- sisällyttää ympäristö- ja kestävän kehityksen näkökohdat maankäytön kehittämiseen ja suunnitteluun, mukaan lukien kaupunki- ja rannikkoalueet,- edistää pohja- ja pintavesivarojen kestävää hallintaa,- minimoida taloudellisten toimintojen ympäristövaikutuksia, erityisesti kehittämällä puhtaita teknologioita ja keskittymällä ennalta ehkäiseviin toimiin, mukaan lukien sellaisten kaasupäästöjen vähentäminen, jotka kiihdyttävät kasvihuoneilmiötä,- ehkäistä jätteen syntymistä ja käyttää uudelleen, hyödyntää ja kierrättää kaikenlaista jätettä ja varmistaa jätevirtojen järkevä hallinta,- vähentää tuotteiden ympäristövaikutuksia tarkastelemalla niiden tuotantoa, jakelua, kulutusta ja loppukäsittelyä kokonaisvaltaisesti, mukaan lukien ympäristöystävällisten tuotteiden kehittäminen.Demonstraatiohankkeiden tavoitteena on oltava jonkin ympäristöongelman innovatiivisen ratkaisun testaaminen, ja niistä on saatava konkreettisia, käytännöllisiä tuloksia. Hankkeet on toteutettava laajuudessa, joka antaa mahdollisuuden arvioida, onko kyseinen ratkaisu laajamittaisesti käyttöön otettuna teknisesti ja taloudellisesti elinkelpoinen. Suuria infrastruktuuri-investointeja ei kuitenkaan rahoiteta. Toiminnan tavoitteena on poistaa esteet, jotka vaikeuttavat tutkimus- ja kehittämistulosten hyödyntämistä laajamittaisessa käytännön toteutuksessa. Tätä varten tuetaan etenkin demonstraatiohankkeita, jotka perustuvat aiemmissa tai nykyisissä TTK-ohjelmissa tuettujen menestyksekkäiden ympäristöalan hankkeiden tuloksiin.Valmisteluhankkeiden tarkoituksena on edistää yhteisön uusien ympäristöalan toimien ja välineiden kehittämistä ja/tai ympäristölainsäädännön ja -politiikan saattamista ajan tasalle.Ehdotuspyynnöt julkaistaan ja hakijat ehdottavat hankkeita komissiolle toimivaltaisen kansallisen viranomaisen kautta. Jos hanke-ehdotus läpäisee arvioinnin ja valinnan ja jos LIFE-komitea hyväksyy sen, avustussopimukset tehdään komission päätöksellä.Yhteisön rahoitusosuus on enimmillään 50% tukikelpoisista hankekustannuksista. Jos hankkeista odotetaan huomattavaa tuloa, rahoitus on enimmillään 30 % hankkeen tukikelpoisista kustannuksista.Valmisteluhankkeissa komissio määrittelee toteutettavat toimet sen mukaan, minkä tyyppistä apua tarvitaan. Valmisteluhankkeissa voi olla kyse esimerkiksi erityisistä teknisistä analyyseista, erityisestä tiedosta tai testauksesta, jolla edistetään ympäristöalan tavoitteita ja ympäristöpolitiikan kehittämistä. Tällaisista toimista järjestetään tarpeen tullen kiinnostuksenilmaisupyyntö.Kohderyhmänä ovat teolliset ja kaupalliset yritykset ja paikallisviranomaiset. Erityisesti pieniä ja keskisuuria yrityksiä kannustetaan osallistumaan.5.2.3. LIFE Kolmannet maatLIFE Kolmannet maat -ohjelmassa tuetaan ympäristöalalla tarvittavien valmiuksien ja hallinnollisten rakenteiden luomista. Tätä kautta sillä kehitetään ja tehostetaan kolmansien maiden kansallista ympäristöpolitiikkaa ja toimintaohjelmia, joiden tavoitteena on parantaa ympäristönsuojelua Välimereen ja Itämereen rajoittuvissa kolmansissa maissa (ei kuitenkaan niissä kymmenessä maassa, jotka ovat liittymässä EU:hun, eikä ehdokasmaissa, jotka ovat allekirjoittaneet assosiaatiosopimuksen Euroopan unionin kanssa).Euroopan unionin ja sen naapurimaiden yhteinen toiminta ympäristöongelmien ratkaisemiseksi on paljon tehokkaampaa kuin yksittäiset kansalliset toimet, koska monet ympäristöongelmat ovat luonnostaan monikansallisia. Uuden ohjelman erityisenä tavoitteena on tukea toimia, joilla edistetään eri maiden (EU-maiden ja naapurimaiden) välistä yhteistyötä ja koordinointia. Tulevaisuudessa tämä otetaan huomioon siten, että se käsittää myös sellaiset Välimereen ja Itämereen rajoittuvat Keski- ja Itä-Euroopan maat, jotka eivät ole allekirjoittaneet assosiaatiosopimusta EU:n kanssa.Ehdotuspyynnöt julkaistaan ja hakijat ehdottavat hankkeita komissiolle toimivaltaisen kansallisen viranomaisen kautta. Jos hanke-ehdotus läpäisee arvioinnin ja valinnan ja jos LIFE-komitea hyväksyy sen, avustussopimukset tehdään komission päätöksellä.Yhteisön rahoitusosuus on enimmillään 70% tukikelpoisista hankekustannuksista.5.3. ToteuttaminenOhjelmaa hallinnoi suoraan komissio. Teknisen avun toimistot tukevat komissiota tarjoamalla teknistä ja taloudellista asiantuntemusta hankkeiden koko elinkaaren ajan. Teknisen avun toimistojen käyttö tehostaa koko järjestelmää, koska apu ja tekninen tai tieteellinen asiantuntemus on niiden ansiosta saatavilla lähellä hankkeita. Teknisen avun toimistojen käytön katsotaan supistavan yleisiä hallinnointikustannuksia verrattuna siihen, että vastaavista toimista huolehdittaisiin kokonaisuudessaan komission sisällä.6. RAHOITUSVAIKUTUKSET6.1. Kokonaisrahoitusvaikutus, B osa (koko ohjelmakaudeksi)6.1.1. RahoitustukiMaksusitoumusmäärärahat (miljoonaa euroa, kolmen desimaalin tarkkuudella)&gt;TAULUKON PAIKKA&gt;&gt;TAULUKON PAIKKA&gt;6.2. Toimenpidekohtainen kustannuslaskelma, B osa (koko ohjelmakaudeksi)Maksusitoumusmäärärahat (miljoonaa euroa, kolmen desimaalin tarkkuudella)&GT;TAULUKON PAIKKA&GT;7. VAIKUTUKSET HENKILÖSTÖÖN JA HALLINTOMENOIHIN7.1. Vaikutus henkilöstöön&gt;TAULUKON PAIKKA&gt;7.2. Henkilöstön taloudellinen kokonaisvaikutus&gt;TAULUKON PAIKKA&gt;Määrät vastaavat 12 kuukauden kokonaismenoja.7.3. Muut toimesta johtuvat hallintomenot&gt;TAULUKON PAIKKA&gt;Määrät vastaavat 12 kuukauden kokonaismenoja.&gt;TAULUKON PAIKKA&gt;Henkilö- ja hallintoresurssien tarve katetaan ympäristöasioiden pääosastolle vuotuisessa määrärahajaottelussa myönnetystä osuudesta.8. SEURANTA JA ARVIOINTI8.1. SeurantajärjestelmäKomission yksikkö seuraa ulkopuolisten seurantaryhmien avustamana jokaista yhteisrahoitettavaa hanketta hankkeen koko elinkaaren ajan. Seurantaryhmä tarkistaa meneillään olevat hankkeet paikan päällä vähintään kerran vuodessa. Komission yksikkö pyrkii tarkistamaan hankkeen ainakin kerran hankkeen toteutusaikana. Seurantaryhmät laativat hankkeen edistymisestä (tekniset ja taloudelliset näkökohdat) raportin puolivuosittain sekä loppuraportin. Edunsaajien edellytetään raportoivan komissiolle hankkeen toteutuksesta (tekniset ja taloudelliset näkökohdat). Raporttien sisältö ja aikataulu määritellään tuensaajan kanssa tehtävässä avustussopimuksessa. Toimivaltainen komission yksikkö arvioi jokaisen raportin seurantaryhmien avulla.Tuensaajan loppuraportti on annettava kolmen kuukauden kuluessa hankkeen päättymisestä.8.2. Arvioinnin yksityiskohtaiset säännöt ja arviointijaksotAsetuksen täytäntöönpanosta, sen vaikutuksesta yhteisön ympäristöpolitiikan kehittämiseen ja määrärahojen käytöstä tehdään jälkiarviointi vuonna 2006. Komissio antaa Euroopan parlamentille ja neuvostolle arviointikertomuksen viimeistään 30. syyskuuta 2006.9. PETOSTEN TORJUNTATOIMETMahdollisilta tuensaajilta edellytetään tulojen ja menojen ennakkoselvityksen toimittamista siitä hankkeesta, johon rahoitusta haetaan. Maksut suoritetaan avustussopimuksen ehtojen mukaisesti sekä tuensaajan oikeaksi todistaman ja komission asianomaisen yksikön tarkistaman tuloja ja menoja koskevan selvityksen perusteella. Asetuksessa säädetään myös paikalla suoritettavista tarkastuksista. (Tuensaajien on säilytettävä kaikki tiedot ja tositeasiakirjat viisi vuotta hankkeen päättymisen jälkeen.)LIFE-ohjelman hallinnollisiin vakiosääntöihin sisällytetään petosten torjuntatoimia koskevat yksityiskohtaiset tiedot (valvonta, kertomusten ja selvitysten laadinta, tositeasiakirjat jne.). Lisäksi sovelletaan määräyksiä perusteettomasti saatujen suoritusten takaisinperinnästä sekä tarvittaessa sakkokoron perimisestä. Muilta kuin viranomaisilta vaaditaan pankkitakaus, jonka on katettava 40 % (ensimmäisen ennakkomaksun suuruus) enimmäistukimäärästä. Pankkitakauksen on oltava voimassa hankkeen koko toteutusajan ja sen päätyttyä kuusi kuukautta.Komissio edellyttää, että edunsaajan nimeämä tilintarkastaja tarkastaa rahoitusselvitykset, jotka annetaan komissiolle loppukertomuksissa. Tilintarkastaja suorittaa tarkistuksen kansallisen lainsäädännön ja kirjanpitosääntöjen mukaisesti ja tarkistaa myös toteutuneiden kustannusten säännönmukaisuuden LIFE-ohjelman hallinnollisiin vakiosäännöksiin nähden.